text: To mænd flygtede efter endnu en påsat bilbrand
  14 april 2017 kl. 09.14
  Tidlig morgen langfredag blev en bil sat i brand i Finlandsparken i det nordlige Vejle. For kun tre uger blev der også sat ild til biler i samme område.
  Kort før klokken 03.30 natten til langfredag blev Sydøstjyllands Politi alarmeret om, at en parkeret bil i Finlandsparken på Nøremarken i Vejle stod i flammer.
  - Bilen stod parkeret nær en gangsti - og to mænd er set set løbe fra brandstedet. Den ene var iført en hvid trøje. Det er det sparsomme signalement, som vi har, siger vagtchef Henrik Dam, Sydøstjyllands Politi, til TV SYD.
  Det er kun knap tre uger siden, at tre biler brændte i samme område. Politiet mener, at der også her var tale om en påsat brand.
  